alexandrainst/scandi-wiki huggingface dataset:
Ronny Wilhelmsen

Ronny Wilhelmsen (født 23. juni 1970) er en norsk, samisk politiker, som representerer Arbeiderpartiet på Sametinget for perioden 2013-2017. Fra desember 2016 var han da medlem av Sametingsrådet.

Wilhelmsen ble gjenvalgt som sametingsrepresentant i 2017.

Ved sametingsvalget 2009 var han 1. vararepresentant for Ávjovárri valgkrets. Han ble ikke stemt inn, men 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Wilhelmsen overtok da Egil Olli plass som sametingsrepresentant fra 1. mars 2010. 

I tillegg til Sametinget er han vararepresentant til Finnmark fylkesting, og fast medlem av kultur-, nærings- og samferdselsutvalget i Finnmark fylkeskommune.

Han er gift og har tre barn.

Referanser

Eksterne lenker 
 Sametinget - Ronny Wilhelmsen
 Profil på Sametinget (gammel lenke)

Norske sametingspolitikere fra Ap
Ap-politikere i Finnmark
Abisjag

Abisjag (hebraisk אֲבִישַׁג, Avishag; «min er bortkommen», overført «gitt til») var i henhold til Det gamle testamente en ung og vakker kvinne fra landsbyen Sjunem (identifisert som dagens Sulam i nordøstlige Israel) i oldtidens Israel.

Da kong David av Israel i sin alderdom, i henhold til Første Kongebok 1, ikke greide å holde på varmen fant hans tjenere ut at de trengte en vakker jomfru som kunne ligge hos ham og holde ham varm. Abisjag ble denne kvinnen, og hun ble utvalgt nettopp for sin skjønnhet: 
«Så lette de over hele Israels land etter en vakker ung pike; og da de fant Abisjag fra Sjunem, førte de henne til kongen. Piken var meget vakker, og hun pleiet kongen og tjente ham. Men han hadde ikke omgang med henne.»

Etter at David døde gikk Davids eldste sønn Adonja til Batseba, mor til kong Salomo som hadde etterfulgt David på tross av Adonjas fødselsrett, for å få henne til overtale kongen til å gi Davids siste kvinne til ham. Salomo mente at dette kravet var en streben etter tronen og han fikk sin eldre bror tatt av dage. Det er mulig at Abisjag deretter ble en av Salomos kvinner, som en del av hans arv etter faren. 

En del bibelforskere har pekt på muligheten om at Abisjag er den kvinnelige hovedfiguren i Høysangen («Sangenes sang»), en samling kjærlighetsdikt hvor det fortelles om Salomo, en gjeter og en kvinne fra nettopp Sjunem.

Referanser

Eksterne lenker 
 Abishag i Easton's Bible Dictionary (1897), WikiSource
 Kadari, Tamar: Abishag: Midrash and Aggadah, Jewish Women's Archive

Bibelske personer
Arne Gaupseth

Arne Gaupseth (født 16. april 1894 i Kristiansund) var en norsk bryter. Han var en av stifterne av idrettslaget Braatt, og han ble klubbens første Norgesmester i mellomvekt klasse A i 1924. Dette gjorde at han også ble tatt ut til å representere Norge I bryting under Sommer-OL 1924. Der endte han på 5.-plass. Også hans brødre var aktive i bryting. Hans bror Olaf Gaupseth var Braatts første formann. Og hans bror Robert Gaupseth ble Norgesmester i både 1926 og 1930. Robert deltok også i Olympiaden i 1928.

Eksterne lenker 
 

Norske brytere
Deltakere for Norge under Sommer-OL 1924
Brytere under Sommer-OL 1924
Personer fra Kristiansund kommune
Fødsler i 1894
Dødsfall i 1976
Nordkraft Arena

Nordkraft Arena er et bygningskompleks i Narvik i Nordland, med ishall/flerbrukshall, treningssenter, flere forretninger og kafeer. Butikkene og kafeene finnes i første og andre etasje, og i tredje og fjerde etasje ligger treningslokalene og idrettsarenaen. Ishallen er den andre som har blitt bygget i Nord-Norge, etter Tromsø ishall. Den ble åpnet for bruk 29. desember 2010.

Den 1 800 m² store ishallen har kapasitet på 1 400 tilskuere. Den er hjemmebane for Narvik Ishockeyklubb, som før ishallens åpning trente utendørs og spilte hjemmekampene sine i Sverige, og for Aurora Ishockeyklubb. Ishallen skal ha is sju måneder i året, og resten av året brukes til utstillinger og konserter. Som konsertlokale har arenaen kapasitet til å romme 2 400 tilhørere.

Anlegget ble bygget av eiendomsselskapet Narvikgården AS, som er heleid av Narvik kommune. Navnerettighetene til bygget er solgt til kraftselskapet Nordkraft.

Kilder
Nordkraft Arena
NRK: Narvik fikk endelig sin egen ishall (29. desember 2010)
NRK: Hjemmelag får spille hjemme (27. desember 2010)
Fremover: Nordkraft sikrer ishallen (2. april 2009)

Ishaller i Norge
Idrettsanlegg i Nordland
Byggverk i Narvik
Sport i Narvik
Dominik Hašek

Dominik Hašek (født 29. januar 1965) er en tsjekkisk ishockeyspiller (målvakt) som for tiden spiller for HC Spartak Moskva i Kontinental Hockey League (KHL). I sin 16-sesong lange karriere i National Hockey League (NHL) har han spilt for Chicago Blackhawks, Buffalo Sabres, Detroit Red Wings og Ottawa Senators. Hašek har på grunn af sitt gode spill blant andet fått tilnavnet «The Dominator». Han var i sin siste sesong i NHL i sesongen 2007-08 med sine 43 år den eldste aktive målvakt i NHL og den nest eldste spiller i ligaen efter klubbkameraten Chris Chelios.

Hašek har blant andet vunnet Stanley Cup i 2002 og 2008 samt OL-gull i Nagano i 1998. I NHL har han vunnet Vezina Trophy som beste målvakt i ligaen hele 6 ganger i perioden fra 1994 til 2001. Han har dessuten vunnet Hart Memorial Trophy som ligaens mest verdifulle spiller to ganger og Lester B. Pearson Award som ligaens beste spiller valgt av spillerne selv.

Han anses av mange eksperter for at være en av de beste målvakt noensinne og er formentlig den beste europeiske målvakt i NHL overhodet. Han er således med sine 6 Vezina trofeer et stykke foran to av de beste målvaktene fra samme periode, Patrick Roy og Martin Brodeur som begge har vunnet trofeet tre ganger. Kun Jacques Plante med 7 trofeer har vunnet Vezina trofeet flere ganger enn Hašek.

På tross av at Hašek først for alvor etablerte seg i NHL i en relativ sen alder av 28 år er han nr. 6 på listen over flest shutouts i grunnspillet (81) og nr. 3 på listen over flest shutouts i sluttspillet (15). Han var tidligere den europeiskfødte målvakt med flest kamper i NHL.

Referanser

Eksterne lenker 
 

Tsjekkiske ishockeyspillere
Tsjekkoslovakiske ishockeyspillere
Ishockeyspillere for Chicago Blackhawks
Ishockeyspillere for Buffalo Sabres
Ishockeyspillere for Ottawa Senators
Ishockeyspillere for Detroit Red Wings
Olympiske mestere for Tsjekkia
Olympiske bronsemedaljevinnere for Tsjekkia
Deltakere for Tsjekkoslovakia under Vinter-OL 1988
Ishockeyspillere under Vinter-OL 1988
Medaljevinnere under Vinter-OL 1998
Deltakere for Tsjekkia under Vinter-OL 1998
Ishockeyspillere under Vinter-OL 1998
Deltakere for Tsjekkia under Vinter-OL 2002
Ishockeyspillere under Vinter-OL 2002
Medaljevinnere under Vinter-OL 2006
Deltakere for Tsjekkia under Vinter-OL 2006
Ishockeyspillere under Vinter-OL 2006
Utenlandske ishockeyspillere i NHL
Olympiske medaljevinnere i ishockey
Politikkåret 1969

Politikkåret 1969 er en oversikt over hendelser, valg, fødte og avdøde personer med tilknytning til politikk i 1969.

Hendelser
10. januar – Sverige anerkjenner Nord-Vietnam
16. januar – I Tsjekkoslovakia brenner Jan Palach seg til døde i protest mot den sovjetiske okkupasjonen
24. januar – Unntakstilstand i Madrid. 300 studenter arresteres
3. februar – Yasir Arafat blir PLOs leder
3. mars – Sirhan Sirhan innrømmer at det var han som drepte den amerikanske presidentkandidaten Robert F. Kennedy.
10. mars – James Earl Ray tilstår drapet på Martin Luther King jr. Ray trakk senere tilbake tilståelsen.
25. mai – Statskupp i Sudan.
28. september – Forbundsdagsvalget i Tyskland 1969.
14. oktober – Tage Erlander går av som Sveriges statsminister og etterfølges av Olof Palme og regjeringen Palme I.
21. oktober – Willy Brandt velges til Vest-Tysklands forbundskansler

Valg
17. mars – Golda Meir fra Milwaukee, Wisconsin, USA, blir statsminister i Israel.

Organisasjonshendelser

Fødsler
12. januar – Solveig Horne, norsk politiker
14. januar – Helge Solum Larsen, norsk politiker
15. mars – Håkon Gulbrandsen, norsk diplomat og politiker
20. mars – Yvette Cooper, britisk parlamentsmedlem for Labour Party 1997-.
4. april – Freddy de Ruiter, norsk politiker
26. april – Per Tore Woie, norsk politiker
1. juni – Siv Jensen, norsk politiker
18. juni – Anne Marit Bjørnflaten, norsk politiker
1. oktober – Marcus Stephen, naurisk politiker og vektløfter
2. oktober – Trine Skei Grande, norsk politiker
10. oktober – Kåre Fostervold, norsk politiker
30. oktober – Stanislav Gross, Tsjekkias president 2004-.
29. november – Anniken Huitfeldt, norsk politiker

Dødsfall

|-
|Februar ||26. || Levi Eshkol || sovjetisk/ukrainskisraelsk || Israels statsminister 1963-1969 ||align=center|73 ||align=center|1895 || 
|}
19. januar – Jan Palach, tsjekkisk historiestudent som satte fyr på seg selv som en protest mot den sovjetledede invasjonen.
28. mars - Dwight D. Eisenhower, amerikansk general, president 1953-61 (født 1890)
2. mai – Franz von Papen, tysk politiker.
3. september - Hồ Chí Minh - Vietnamesisk leder, statsminister, president, kommunist (født 1890)
2. desember – Kliment Vorosjilov, sovjetisk militær og politiker

Referanser
Slagelse Museum

Slagelse Museum er et egnsmuseum som ligger i Slagelse. Museet inneholder en samling av gammelt håndverk og de besøkende kan oppleve hvordan handel, håndverk og industri har foregått de siste 100 år. I tillegg finnes en kjøpmannsbutikk og to stuer fra århundreskiftet. Museet har en stor og særegen samling av fugleskytingsplatter fra 1816–1936.

Museets grafiske avdeling, Det gamle Trykkeri, har en stor samling av trykkeri- og setterimaskiner som demonstreres.

Eksterne lenker 
 Slagelse Museum

Slagelse
Museer i Region Sjælland
Museer etablert i 1978
1978 i Danmark
Byggverk i Slagelse
Kultur i Slagelse
Den hellige Cecilia

Den hellige Cecilia (født ca 200 e.Kr. i Roma, død ca 230 i Roma, er en helgen og martyr i den katolske kirke. Hun er kirkemusikkens og de blindes skytshelgen og feires 22. november. Hennes ikonografiske helgenattributter er orgelet eller fiolinen, sverdet (som martyens attributt) og rosen.

Referanser i historien og samtiden 
En kirkemusikalsk reformbevegelse med utgangspunkt i Regensburg i Bayern, er senere kjent under navnet cecilianisme. Katolikker i Stockholm bruker en salmebok kalt Cecilia. Santa Cecilia er ofte brukt i navnet til sangkor som fremfører kirkemusikk, heriblant Cæciliaforeningen i Oslo.

Kirker 
En rekke kirker i verden rundt er viet Santa Cecilia.

Tyskland 
 Santa Ceciliakirken i Bösel, Landkreis Cloppenburg, Niedersachsen
 Santa Ceciliakirken i Düsseldorf
 Santa Ceciliakirken i Harsum, Niedersachsen
 Santa Ceciliakirken i Helrath, Eschweiler (Rheinland)
 Santa Ceciliakirken i Heusenstamm, Landkreis Offenbach, Hessen
 Santa Ceciliakirken i Köln
 Santa Ceciliakirken i Oberkassel i Bonn
 Santa Ceciliakirken i Östringen, Landkreis Karlsruhe, Baden-Württemberg
 Santa Ceciliakirken i Pavelsbach, Landkreis Neumarkt in der Oberpfalz, Bayern
 Santa Ceciliakirken i Regensburg
 Santa Ceciliakirken i Saffig, Landkreis Mayen-Koblenz, Rheinland-Pfalz
 Santa Ceciliakirken i Werl, Nordrhein-Westfalen
 Dom St. Maria, St. Johannes Evangelista og St. Cecilia i Güstrow, Mecklenburg-Vorpommern

Frankrike 
 Kathedralen i Albi, Albi
 St-Eugène-Ste-Cécile, Paris

Italia 
 Santa Ceciliakirken (basilika) i Trastevere, Roma
 Santa Ceciliakirken i Foiano della Chiana
 Santa Ceciliakirken i Firenze
 Santa Ceciliakirken i Montepescali i Grosseto
 Santa Ceciliakirken i Montaner (Sarmede) i Provinsen Treviso
 Santa Ceciliakirken i Pisa
 Santa Ceciliakirken i Potenza
 Pieve di Santa Cecilia a Crevole i Murlo
 Pieve di Santa Cecilia a Decimo i San Casciano in Val di Pesa i Firenze

Østerrike 
 Kirkeruinene St. Cäcilia, St. Pölten

Spania 
 Santa Ceciliakirken i Montserratfjellet, innenfor Barcelona

Mexico 

 Santa Ceciliakirken i Tepetlapa, Xochimilco

Eksterne lenker 
 
 Ökumenischen Heiligenlexikon

italienske helgener
Pignoise

Pignoise er et musikkalbum med HGH, utgitt i 2000. Dette er bandets debutalbum.

Sporliste

 «Old Banjo»
 «Wet Your Lips»
 «Excuses»
 «Rosewood Brown»
 «Devil In the Floor»
 «Dirt Poor»
 «Apple Tree»
 «Flack Flack Flack»
 «Paranoia»
 «Who Placed the Ark In Arkansas»

Eksterne lenker 

Debutalbum fra 2000
HGH-album
Norske debutalbum
Trash Grass & Love Songs

Trash Grass & Love Songs er et musikkalbum med HGH, utgitt i 2001.

Sporliste
 «Sin Song»
 «Garbage in the Mud»
 «Me & My Buddy»
 «Love Song»
 «Country Chris»
 «Gypsy Woman»
 «Damned Cat»
 «Detective Holds a Pillow»
 «Flo Jo»
 «Cornfield in the Sky»
 «Trash Grass»

Eksterne lenker 
 

Musikkalbum fra 2001
HGH-album
Miracle Working Man

Miracle Working Man er et musikkalbum med HGH, utgitt i 2004.

Sporliste

 «22nd Century Sacred Banjo»
 «Miracle Working Man»
 «Blood for Oil»
 «She Brings Me Luck»
 «Jealous Girl»
 «He Travelled with our Band»
 «Lost Sleep»
 «The Day the Font Capsized»
 «Mulder»
 «Bah Bah Baby»
 «Anna Lovinda»

Eksterne lenker 

Musikkalbum fra 2004
HGH-album
All the Men in Dresses

All the Men in Dresses er et musikkalbum med HGH, utgitt i 2007.

Sporliste

 «It's Mine»
 «Another Letter»
 «Everyone Is An Infidel»
 «Stupid Song»
 «The Common Cold»
 «Driftage and Deviation»
 «Market Crash»
 «Afghanistan»
 «Father»
 «Brother»
 «All the Men in Dresses»
 «Gangrene Blue»
 «Jumping to Conclusions»

Eksterne lenker 

Musikkalbum fra 2007
HGH-album
Seb’s Hotel

Seb's Hotel er et musikkalbum med HGH, utgitt i 2003.

Sporliste
 «Tarzan and Jane»
 «24 Hours»
 «Sensory Pleasures»
 «Louy»
 «Lily of the Valley»
 «Father Seb»
 «Ukulele Moon Flower»
 «Girl on the Moon»
 «Evil Eye»
 «Ten Times in a Row»
 «THe Nerve of Some People»
 «Looking Down»

Musikkalbum fra 2003
HGH-album
Asbjørn Skarstein

Asbjørn Skarstein (født 7. mars 1922 i Oslo, død 20. oktober 1999) var en norsk diplomat og siviløkonom.

Skarstein var student ved Oslo Handelsgymnas fra 1941, og ble uteksaminert ved Norges Handelshøyskole i 1946. Etter å ha arbeidet som fullmektig i Fellesbanken ble han i 1948 ansatt som sekretær i Utenriksdepartementet (UD). I 1950 var han ambassadesekretær for Norges delegasjon til OEEC og NATO. Skarstein var deretter byråsjef i UD i 1956, ambassaderåd både i Genève i 1960 og i Brussel i 1962. Han var også underdirektør i UD fra 1965 og ekspedisjonssjef ved samme sted i perioden fra 1967 til 1972. Fra 1972 til 1975 tjenestegjorde Skarstein som Norges ambassadør til Canada ved Norges ambassade i Ottawa. Etter dette var han departementsråd i Handelsdepartementet frem til 1981.

Fra 1981 til 1984 tjenestegjorde Skarstein som Norges ambassadør til Italia ved Norges ambassade i Roma, samt Norges ambassadør til Frankrike ved Norges ambassade i Paris i perioden 1984 til 1988.

Litteratur

Eksterne lenker 
  (Forfatter Tim Greve)

Norges ambassadører til Frankrike
Norges ambassadører til Italia
Norske departementsråder
Personer fra Oslo
Songs of Shame

Songs of Shame er et musikkalbum med Happy Dagger, utgitt i 2009. Dette er bandets debutalbum.

Sporliste

 «Sinner»
 «Sunk That Ship»
 «Good Morning Jesus»
 «2012»
 «Virgin Mary Had One Son»
 «Jeg er ingen nihilist»
 «Junkjard»
 «Mary-Lynne»
 «Sitt ikke der og syns synd på deg selv»
 «Dead and Broke»
 «Broken Memories»
 «Regrets and Cigarettes»
 «The Iron Rod»
 «Lord Forgive Us»

Debutalbum fra 2009
Happy Dagger-album
Norske debutalbum
Haugesund Popensemble (album)

Haugesund Popensemble er et musikkalbum med Haugesund Popensemble, utgitt i 2005. Dette er bandets debutalbum.

Sporliste 
 «Siden»
 «Det skjer'kje»
 «Amalie»
 «Skyt meg ei måka»
 «Så deiligt»
 «Lett som ingenting»
 «Narkoman»

Fotnoter

Referanser 

Debutalbum fra 2005
Haugesund Popensemble-album
Skyld på meg

Skyld på meg er et musikkalbum med Haugesund Popensemble, utgitt i 2006. Albumet lå èn uke på VG-lista og endte med 23.-plass som beste plassering.

Sporliste

 «Skyld på meg»
 «Lett som ingenting»
 «Amalie»
 «Nå e det tid»
 «Siden»
 «Det skjer kje her»
 «Parkeringsplass»
 «Narkoman»
 «Lær deg å leva»
 «Så deiligt»
 «Skyt meg ei måka»
 «Venn»

Musikkalbum fra 2006
Haugesund Popensemble-album
Randall Meyers

Randall Bruce Meyers (født 1955 i USA) er en amerikansknorsk komponist bosatt vekselvis i Oslo og i Spoleto, Italia.

Han studerte ved Guildhall School of Music and Drama i London fra 1970 til 1974 og ved Universität für Musik und darstellende Kunst Wien i perioden 1975–79.

Filmografi 
 Sigurd Drakedreper, 1989
 En håndfull tid, 1989
 Dagens Donna, 1990 (dansk)
 Herman, 1990
 Svampe, 1990
 Flaggermusvinger, 1992
 Michael Laudrup: en fodboldspiller, 1993 (dansk dokumentar)
 Telegrafisten, 1993
 Secondløitnanten, 1993
 Hører du ikke hva jeg sier!, 1995
 Jomfruene i Riga, 1996
 Huset på Kampen, 1998 (kortfilm)
 Weekend, 1998
 Sofies verden, 1999
 Kongen som ville ha mer enn en krone, 1999 (kortfilm)
 Dykaren, 2000
 Dykkerne, 2000
 Da jeg traff Jesus … med sprettert, 2000
 Zenith, 2003 (kortfilm)
 The Universe: Cosmology Quest, 2004 (TV-dokumentar, også regi)
 Andreaskorset, 2004
 Palazzo Massacre, 2009 (kortfilm)

Referanser

Eksterne lenker 
 
  Randall Meyers hos Music Information Centre Norway
  Randall Meyers hos Myspace

Filmmusikkomponister
Musikkstubber
Prestøy fyr

Prestøy fyr var et fyr som lå på Prestøya, på østsida av Nærøysundet i Nærøysund kommune i Trøndelag.

Fyret ble nedlagt i 1904, og erstattet av Nærøysund fyr. I dag står bare grunnmuren igjen av fyrbygningen.

Se også 
 Norske fyr
 Brønnøysund fyr på Østre Prestøya

Eksterne lenker 
 Eli Johanne Ellingsve: Finn et fyr. 2007

Fyr i Trøndelag
Samferdsel i Nærøysund
Byggverk fullført i 1841
Byggverk i Nærøysund
1841 i Norge
Artikler i sjøfart-prosjektet
Fuglenes fyr

Fuglenes fyr var et fyr som lå i Hammerfest kommune i Finnmark. Fyret var et hus med påbygd lyktehus.

Fyret ble nedlagt i 1911 og erstattet av fyrlykt.

Se også 
 Norske fyr

Eksterne lenker 
 fyr.no
 kystverket.no Norsk fyrliste 2008; s 168 pdf 15MB
 Eli Johanne Ellingsve. Finn et fyr = A guide to the Norwegian lighthouses. Tapir akademisk forlag, 2007. ISBN 978-82-519-2203-6

Fyr i Troms og Finnmark
Byggverk i Hammerfest
1859 i Norge
Byggverk fullført i 1859
Samferdsel i Hammerfest
Artikler i sjøfart-prosjektet
Frihet (Høgt gras-album)

Frihet er et musikkalbum med Høgt gras, utgitt i 1982. Dette ble bandets første og siste plate.

Sporliste

 «Ses»
 «Frihet»
 «Basar»
 «Høgt gras»
 «Siste songjin i Byrkjelo»
 «Jeez mot det ukjente»
 «Jeez møter Supermann»

Eksterne lenker 
 

Debutalbum fra 1982
Norske musikkalbum
Makkaur fyr

Makkaur fyr er et fyr som ligger ytterst i Båtsfjorden i Båtsfjord kommune i Finnmark.

Fyret har et 3. ordens lynblinkapparat,

Fyrbygningen har en dominerende plassering på toppen av en knaus i et opprevet fjellandskap, og fyrbygningen regnes som en av landets mest særpregede. Maskinhall med trykktanker til diafon tåkeanlegg og aggregater er intakt. Fyrbygningen og fyrvokterboligen er bevart fra før krigen.

Se også 
 Norske fyr

Eksterne lenker 
 fyr.no
 kystverket.no Norsk fyrliste 2008; s 78 pdf 15MB
 Eli Johanne Ellingsve. Finn et fyr = A guide to the Norwegian lighthouses. Tapir akademisk forlag, 2007. ISBN 978-82-519-2203-6 
 Norske fyr, nasjonal verneplan for fyrstasjoner. Riksantikvaren, 1997. ISBN 82-7574-018-5 (bokhylla.no – digitalutgave)
 Kystverket.no; 12.9.2005 «Den siste vakta på Makkaur»
 

Fyr i Troms og Finnmark
Kulturminner i Båtsfjord
1928 i Norge
Byggverk fullført i 1928
Samferdsel i Båtsfjord
Byggverk i Båtsfjord
Fredete byggverk i Troms og Finnmark
Artikler i sjøfart-prosjektet
Edward Osóbka–Morawski

Edward Bolesław Osobka-Morawski (født 5. oktober 1909, død 9. januar 1997) var en polsk politiker som var statsminister i den kommunistiske Lublinkomitéen (Polski Komitet Wyzwolenia Narodowego) før han var fungerende statsminister i Polen like etter den andre verdenskrig var over.

Han ble deretter utnevnt til statsminister i Polens provisoriske regjering fra januar og til juni 1945, og han var statsminister i regjeringen som satt fra juni 1945 og frem til 1947. Han ble etterfulgt av Józef Cyrankiewicz som hadde statsminister-embetet fra 1947 til 1952.

Polske statsrådsformenn
Polske politikere
Personer fra Skarżysko fylke
Fødsler i 1909
Dødsfall i 1997
Peter Larsson (fotballspiller)

Peter Nils-Gösta Larsson (født 8. mars 1961 i Nässjö) er en tidligere svensk fotballspiller.

Karriere 
Larsson startet sin fotballkarriere i IF Hallby 1971-81. Han debuterte i Allsvenskan for Halmstads BK. Han har også spilt for IFK Göteborg. Med dette laget vant ham 3 seriretitler og også finalen i UEFA-cupen i 1987, samme år som han vant Guldbollen. Han spilte for AFC Ajax i perioden 1987-1991. Fra 1991 til 1993 spilte han igjen i Sverige, for AIK og ble svensk seriemester igjen i 1992.

Peter Larsson fikk 47 kamper for Sveriges herrelandslag i fotball og scoret tilsammen 4 mål. Han var del av Sveriges tropp i verdensmesterskapet i fotball 1990.

Eksterne lenker 
 
 «1987: Peter Larsson, IFK Göteborg», Aftonbladet om Guldbollen
 «Peter Larsson – en av männen bakom AIK:s SM-guld 1992», AIK.se
 Svenska Fotbollförbundet
 ifkdb.se

Svenske fotballspillere
Svenske landslagsspillere i fotball
Svenske fotballtrenere
Spillere i Fotball-VM 1990
Fotballspillere for Halmstads BK
Fotballspillere for IFK Göteborg
Fotballspillere for AFC Ajax
Fotballspillere for AIK
Personer fra Torsby kommun
Fødsler i 1961
Mayonnaise-kvarteret

Mayonnaise-kvarteret (Majones-kvarteret) var tidligere en betegnelse for den del av København som ligger mellom Nikolaj Plads og Holmens Kanal, og i dag kalles Minefeltet. Forfatteren Gustav Esmann ga stedet dets gastronomiske navn med assosiasjoner til det store koldtbord. Her trivdes prostitusjon, svartebørshandel, heleri og det som verre var.

Dette området sør for Nikolajkirken rundt den nåværende gaten Bremerholm het opprinnelig Dybet, og var i middelalderen åpen sjø, men under grevens feide sørget man for å blokkere farvannet for fienden ved hjelp av senkede skip. En av gatene i strøket har likevel hett Dybensgade siden 1659. Det ble tømt jord og søppel der Dybet hadde ligget, og etter hvert anlagt kålhage for kongen her, siden flyttet nordover til den nåværende Kongens Have. Fra 1620 ble det i stedet reist boliger for flåtens mannskap i den nedlagte kålhagen, kalt «boder» og tilsvarende de offentlige tjenesteboligene i Lille Kongensgade. I nyere tid fikk flere av kvarterets gater navn etter havets dyr fordi sjøfolk hadde bodd her. Laksegade het opprinnelig Skippergade. Den østlige delen av gaten het tidligere Reverentsgade. En «reverens» var å hilse noen ved å bukke for dem, og gaten bøyer seg nesten 90 grader.

Ulkegade var så beryktet at beboerne i 1823 fikk medhold i at den ble omdøpt til Holmensgade. Men i 1850 lå fremdeles en fjerdedel av Københavns bordeller her, og i en skillingsvise het det at «Holmensgade den er brent – alle ludderne er rent [sin vei]». Etter 109 år som Holmensgade ble Ulkegade omdøpt til Bremerholm i 1932.

Hummergade løp parallelt med Laksegade, men ble nedlagt på 1930-tallet for å gi plass til offentlig nybygg. 

Ordtaket «Fanden er løs i Laksegade» går tilbake til september 1826, da nr. 15 ble åsted for et poltergeistfenomen. Folk stimlet sammen foran bygget, der poteter, kjøkkensaker, torv og brensel kom flygende ut gjennom knuste vindusruter. Innefra hørtes uhyggelige latterbrøl, grove skjellsord og forbannelser ropt med en dyp, grov stemme, men da politiet ankom etter en times tid, ble det straks helt stille. Huset ble grundig undersøkt fra kjeller til kvist, men politiet fant ingen annen forklaring enn at det hadde vært guttestreker eller ramp. Men lokalbefolkningen festet mer lit til en av husets beboere som skal ha innrømmet at hun tidligere samme dag hadde mant frem djevelen.

Taagerup og hans kone Charlotte Cornelia drev vertshus i Laksegade 210. En kveld kastet noen en flaske inn soveromsvinduet deres. Gatens beboere ble innkalt i retten 3. oktober 1826.

Referanser

Eksterne lenker 
 Fleischer, Jens: København. Kulturhistorisk opslagsbog med turforslag, Kbh., 1985
 Mayonnaise-kvarteret i ''Berlingske Tidende

Indre By
Lars Myhre Harto

Lars Myhre Harto er en profesjonell basketballspiller for Bærum Basket i BLNO. Han er en av BLNOs yngste spillere, og er også med på U18-landslaget.

Kilder 
Bærum Baskets spillere hos hjemmesiden

Norske basketballspillere
Fødsler i 1993